Il-partitarji mhux se jitħallew jidħlu fl-istadiums fl-Italja Il-Ministru tal-Isport Taljan, Vincenzo Spadafora, ikkonferma li l-Gvern mhux se jagħtix prijorità li jerġgħu jinfetħu l-istadiums fl- Italja. Spadafora kien 'kunfidenti' li ċ-ċentri taż-żfin Taljani, pixxini u gymnasiums ikunu jistgħu jerġgħu jinfetħu f'Jannar iżda rrimarka li l-Gvern mhux se jagħti prijorità li jġib il-partitarji lura fl-istadiums. "Kulħadd jittama li jkun jista' jerġa' jibda," qal Spadafora. "Iżda l-Gvern għandu skala ta' prijoritajiet. "Il-problema li jkollok tant nies imorru fl-istess direzzjoni, fl-istess ħin u fl-istess ġurnata, tfisser li jkollok tagħmel sensiela ta' kontrolli u tistartja magna li m'għandhiex prijoritajiet fuq oħrajn, bħal m'huma l-iskejjel."